C 243/6
HR
Službeni list Europske unije
27.6.2022.
c) olakšavanja metoda učenja i pristupâ učenju koji su suradnički, iskustveni, praktično usmjereni i relevantni za lokalne kontekste i tradicije te kojima se podupiru interdisciplinarne i interkurikularne aktivnosti.
To uključuje pružanje prilika polaznicima obrazovanja i osposobljavanja da na praktičan način promatraju prirodu i brinu o njoj, smanje potrošnju te popravljaju, ponovno upotrebljavaju i recikliraju predmete, čime im se pomaže da shvate važnost održivih načina života i kružnog gospodarstva, d) pružanja činjenično utemeljenih i dostupnih informacija o krizi povezanoj s klimom, okolišem i bioraznolikošću te njezinim uzrocima, kako je dogovoreno u okviru Aarhuške konvencije (18), e) razvijanja vještina za rješavanje problema i suradničkih vještina, poticanja kritičkog mišljenja, vještina medijske pismenosti i sustavnog razmišljanja te podupiranja pozitivnog djelovanja, među ostalim volontiranja, kako bi se smanjili osjećaji straha i nemoći koje bi polaznici obrazovanja i osposobljavanja mogli iskusiti uslijed globalnih kriza te kako bi se tim osjećajima znali oduprijeti;
6. dodatno podupru nastavno osoblje u olakšavanju učenja za zelenu tranziciju i održivi razvoj razmatranjem sljedećih mjera: a) prepoznavanja da sve nastavno osoblje, bez obzira na disciplinu ili sektor obrazovanja, ima ulogu u obrazovanju o održivosti i treba podržati polaznike obrazovanja i osposobljavanja u pripremi za zelenu tranziciju.
Omogućivanja nastavnom osoblju da podigne svijest polaznika obrazovanja i osposobljavanja o ciljevima održivog razvoja.
Uključivanja i podupiranja nastavnog osoblja te savjetovanja s njime u razvijanju kurikuluma i programâ te ostalih reformi obrazovanja koje su povezane sa zelenom tranzicijom i održivim razvojem, kao i u osmišljavanju odgovarajućeg stručnog usavršavanja, b) podupiranja uključivanja zelene tranzicije i održivog razvoja u programe inicijalnog obrazovanja učitelja i nastavnika te voditelja osposobljavanja, programe trajnog stručnog usavršavanja te stručne standarde i okvire nastavničke struke kako bi se podržao razvoj kompetencija nastavnog osoblja povezanih s održivošću, c) podupiranja programâ mentorstva i stručnog usavršavanja na razini ustanova.
Podupiranja nastavnog osoblja u upotrebi digitalnih alata i tehnologija u radu kako bi se unaprijedili poučavanje i učenje za zelenu tranziciju i održivi razvoj, d) daljnjeg razvijanja i razmatranja prilika i poticaja za sudjelovanje nastavnog osoblja u programima stručnog usavršavanja povezanima s održivošću, primjerice tako da ih se uzima u obzir u kontekstu napredovanja u karijeri i tako da se za nastavno osoblje uvedu uloge kao što je uloga koordinatora za održivost, e) podupiranja nastavnog osoblja, među ostalim pružanjem potrebnog vremena i prostora, u usvajanju pedagoških pristupa kojima se poboljšavaju interdisciplinarno poučavanje i učenje za zelenu tranziciju i održivi razvoj te u razvijanju društveno-emocionalnih aspekata učenja kako bi svi polaznici obrazovanja i osposobljavanja postali pokretači promjena i naučili razmišljati i djelovati, pojedinačno i zajednički, lokalno i globalno, za održiviji svijet, f) poticanja i omogućivanja, prema potrebi, transformativnog i interdisciplinarnog poučavanja i učenja primjenom tradicionalnih i inovativnih pristupa učenju, što uključuje praktično učenje, pristup STEAM (19), hakatone, učenje kroz društveno koristan rad i igrifikaciju, g) izrađivanja i stavljanja na raspolaganje resursa za potporu nastavnom osoblju, među ostalim onih koji se odnose na vrednovanje.
Podupiranja nastavnog osoblja u upotrebi tradicionalnih i novih alata i materijala kako bi moglo poučavati i osposobljavati za zelenu tranziciju i održivi razvoj u različitim zatvorenim prostorima i prostorima na otvorenom te digitalnim i nedigitalnim okružjima.
Omogućivanja pristupa stručnim centrima, među ostalim centrima za obrazovanje i osposobljavanje o okolišu, h) poticanja istraživačke i inovacijske zajednice na suradnju s pružateljima formalnog, neformalnog i informalnog obrazovanja i osposobljavanja kako bi se nastavnom osoblju pružila potpora u vezi sa zelenom tranzicijom i održivim razvojem.
Podupiranja sudjelovanja u istraživačkim projektima i istraživanjima povezanima s klimatskom i okolišnom krizom te održivošću; (18) Konvencija o pristupu informacijama, sudjelovanju javnosti u odlučivanju i pristupu pravosuđu u pitanjima okoliša.
(19) Pristupom STEAM (prirodne znanosti, tehnologija, inženjerstvo, umjetnost i matematika) iskorištava se kreativni potencijal povezivanja obrazovanja u području STEM-a s umjetnošću te humanističkim i društvenim znanostima.